المشاركة الأساسية كتبها الفضلي بديت القول بسم الله وارحب وابدع الأمثال جميلات القصايد تعجب السامع مثايلها كتبت الشعر رايق هأيمٍ به واسحبه موّال وانا كيفي لحونٍ بالطرب لاصرت شايلها أنا طربان ياربعي على وزنية اليامال أجر الصوت واتخيّر قصيدي من جزايلها جزايل في معانيها تعلّت عالي المنزال صعيباتٍ على الهافي ولا حتى يخأيلها جزايل تمدح اللي للثقايل دايمٍ شيّال قويّ العزم ما تصعب على عزمه ثقايلها تربى في بيوت العز من صغره وهو رجّال شرب سلم العرب فنجال ما يرضى بدايلها ليا صلى الفجر سكّب وهيّل بالمضيف دلال على هاك الوجار اللي تسعّر به شعأيلها كريمٍ بالعسر واليا دعته المعركة خيّال ليا منّه صهل خيله يثوّر مع فتأيلها ألا ياسامعي فكّر وخذ من طيّب الأقوال ترى الذكرى لها داعي على شتى وسايلها عليك ابطيّب الجدين زاكي العم ويا الخال تجمّل وازرع المعروف تجني من فسايلها تحصل من تعزوابه الى منّ الدهر بك مال ترى بعض العرب دايم تهوّل من فعايلها ختمت القول اصلي والقوافي بالصدر تجتال على سيد البشر تعداد ما هلت همايلها